Die wêreld in foto's – 12 Mei 2017 | Maroela Media
Die wêreld in foto's – 12 Mei 2017
'n Vrou koop hoender by 'n winkel in Beijing. China het 'n handelsooreenkoms met die VSA gesluit waarvolgens die VSA beesvleis aan China verskaf en China op sy beurt gaar pluimvee aan die VSA. (AP Foto / Mark Schiefelbein)
Vroue dra "heilige" rys tydens die koninklike ploegseremonie in Bangkok in Thailand. Die jaarlikse gebeurtenis dui op die begin van die groeiseisoen vir rys in Thailand. (AP Foto / Sakchai Lalit)
'n Besoeker kyk na 'n multimediakunswerk by die Traces of Words-uitstalling by die museum van antropologie in Vancouver in Kanada. Die uitstalling is 'n kombinasie van kuns en woorde deur kunstenaars vanuit Asië. (Xinhua / Liang sen) (zy)
Nasim Zaidi, hoof van Indië se onafhanklike verkiesingskommissie, kom by 'n vergadering van die land se belangrikste politieke partye aan. Die vergadering handel oor bewerings dat daar tydens onlangse plaaslike verkiesings met die elektroniese stemmasjiene gepeuter is. (AP Foto / Altaf Qadri)
Filippynse troepe oefen reddingscenario's by Fort Magsaysay in die noorde van die land. (AP Foto / Bullit Marquez)